கேள்வி: வ. தனலட்சுமி பற்றி தகவல் சொல்.
பதில்: வ. தனலட்சுமி () (பிறப்பு:1975) என்பவர் தமிழ் நாட்டைச் சேர்ந்த தமிழ்ப் பேராசிரியர் மற்றும் மொழியியல் வல்லுநராவார். 2020 ஆம் ஆண்டிற்கான தமிழ்நாடு அரசின் முதலமைச்சர் கணினித் தமிழ் விருதுப் பெற்றவராவார்.
கேள்வி: வ. தனலட்சுமி - பணி பற்றி நீங்கள் என்ன அறிந்துள்ளீர்கள்?
பதில்: ஈரோடு வெள்ளாளர் மகளிர் கல்லூரியிலும், பட்டுக்கோட்டை ஏனாதி ராஜாப்பா கல்லூரியிலும் விரிவுரையாளராகப் பணியாற்றிய பின்னர், கோவை அமிர்தா பல்கலைக்கழகம் கணினிமொழியியல் தொடர்பான பிரிவில் தமிழ் முதுநிலை ஆய்வாளராக நான்காண்டுகள் (2007-2011) பணியாற்றினார். பின்னர் எஸ். ஆர். எம். பல்கலைக்கழகம் தமிழ்த்துறைத் தலைவராகப் பணியாற்றினார். 20 ஆண்டுகளாகத் தமிழ்த்துறைப் பேராசிரியராகப் பணியாற்றியதில் முன்றாண்டுகள் தமிழ் இணையக் கல்விக்கழகம் உதவி இயக்குநராகவும் பணியாற்றினார். தற்போது, புதுவைப் பல்கலைக்கழகம் தமிழ்த்துறை இணைப் பேராசிரியராகப் பணிபுரிந்து வருகிறார். இவர் பல கணினிமொழியியல் திட்டங்களைத் தற்காலத் தமிழுக்கும் செவ்வியல் இலக்கியங்களுக்கும் மேற்கொண்டுள்ளார். குறிப்பாக, தமிழ்ச் சொற்களைப் பகுபத இலக்கண அடிப்படையில் பகுத்து, அவற்றின் இலக்கண வகைப்பாடுகளைத் தானாகவே காட்டும் மென்பொருள் கருவிகளை உருவாக்கியுள்ளார். தமிழ்த்தொடரியல், பொருண்மையியல், மின்னகராதி, இயந்திர மொழிபெயர்ப்பு போன்ற பிற கணினித்தமிழ் சார்ந்த ஆய்வுகளை மேற்கொண்டுள்ளார். தமிழக அரசின் புதிய பாடத்திட்டத்தில், மேல்நிலை சிறப்புத் தமிழ் பாடத்திட்டக்குழு வல்லுநனராகவும் உள்ளார்.
கேள்வி: வ. தனலட்சுமி - வெளியீடுகள் பற்றி விளக்கவும்.
பதில்: இவர் பல்வேறு தேசிய மற்றும் சர்வதேச அளவிலான பல கருத்தரங்குகளில் கணினியில் தமிழ் குறித்த ஆய்வுக் கட்டுரைகளை வழங்கியுள்ளார். பல பன்னாட்டு ஆய்விதழ்களிலும் கணினித் தமிழ் கட்டுரைகளை எழுதியுள்ளார். ''டேட்டா டிரைவன் ஷாலோ பார்சர் பார் தமிழ்''(ஆங்கிலம்) மற்றும் நவீன மொழிபெயர்ப்பு ஆகிய இரு புத்தகங்களை எழுதியுள்ளார்.
கேள்வி: வ. தனலட்சுமி - விருதுகள் பற்றி தகவல் சொல்.
பதில்: # 2020-ஆம் ஆண்டின் முதலமைச்சர் கணினித் தமிழ் விருது # ஆய்வுச் சுடரொளி விருது- 2022 # மொழியியல் மாமணி -2022